CELEX: 62022TN0057
Language: ro
Date: 2022-01-28 00:00:00
Title: Cauza T-57/22: Acțiune introdusă la 28 ianuarie 2022 – Ungaria/Comisia

14.3.2022   
            
            
               RO
            
            
               Jurnalul Oficial al Uniunii Europene
            
            
               C 119/57
            
         
      Acțiune introdusă la 28 ianuarie 2022 – Ungaria/Comisia
      (Cauza T-57/22)
      (2022/C 119/80)
      Limba de procedură: maghiara
      
         Părțile
      
      
         Reclamantă: Ungaria (reprezentanți: M. Z. Fehér și G. Koós, în calitate de agenți)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei de punere în aplicare (UE) 2017/2014 a Comisiei din 8 noiembrie 2017 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) (1) în măsura în care privește Ungaria și în care exclude de la finanțarea de către Uniunea Europeană ajutorul financiar stabilit pentru exercițiul financiar 2018-2019 în legătură cu deficiențele în funcționarea controalelor-cheie „controale privind stabilirea accesului la ajutorul solicitat” și „corectitudinea calculării ajutoarelor, inclusiv aplicarea de reduceri și sancțiuni administrative”;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      Guvernul maghiar susține că Ungaria nu a încălcat dispozițiile referitoare la controalele privind stabilirea accesului la ajutorul și că valoarea producției comercializate a fiecărei organizații de producători nu a fost calculată în mod incorect. Practica urmată de Ungaria este în conformitate cu articolul 42 și cu articolul 50 alineatul (7) din Regulamentul nr. 543/2011 (2). În mod similar, nu există deficiențe în legătură cu controalele privind eligibilitatea programelor operaționale, iar autoritățile maghiare au acționat în conformitate cu articolul 104 alineatul (2) din Regulamentul nr. 543/2011.
      Ungaria a pus în aplicare măsuri corective adecvate în legătură cu constatările privind a doua deficiență în funcționarea controlului-cheie („corectitudinea calculării ajutoarelor, inclusiv aplicarea de reduceri și sancțiuni administrative”) și, din acest motiv, aplicarea corecției financiare nu este justificată în legătură cu cheltuielile care privesc exercițiile financiare 2018 și 2019.
      
         (1)  JO 2021, L 413, p. 10.
      
      
         (2)  Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (JO 2011, L 157, p. 1).